CELEX: C2004/251/15
Language: hu
Date: 2004-10-09 00:00:00
Title: C-344/04. sz. ügy: A High Court of Justice (England & Wales), Queen's Bench Division (Administrative Court) 2004. július 14-i végzésével a The Queen on the application of International Air Transport Association kontra Department for Transport ügyben és a The Queen on the application of European Low Fares Airline Association és Hapag-Lloyd Express GmbH kontra Department for Transport ügyben benyújtott előzetes döntéshozatal iránti kérelem

9.10.2004   
            
            
               HU
            
            
               Az Európai Unió Hivatalos Lapja
            
            
               C 251/8
            
         A High Court of Justice (England & Wales), Queen's Bench Division (Administrative Court) 2004. július 14-i végzésével a The Queen on the application of International Air Transport Association kontra Department for Transport ügyben és a The Queen on the application of European Low Fares Airline Association és Hapag-Lloyd Express GmbH kontra Department for Transport ügyben benyújtott előzetes döntéshozatal iránti kérelem
   (C-344/04. sz. ügy)
   (2004/C 251/15)
   A High Court of Justice (England & Wales), Queen's Bench Division (Administrative Court) 2004. július 14-i végzésével, amely 2004. augusztus 12-én érkezett a Bíróság Hivatalához, a The Queen on the application of International Air Transport Association kontra Department for Transport ügyben és a The Queen on the application of European Low Fares Airline Association és Hapag-Lloyd Express GmbH kontra Department for Transport ügyben előzetes döntéshozatal iránti kérelmet nyújtott be az Európai Közösségek Bíróságához.
   High Court of Justice (England & Wales), Queen's Bench Division (Administrative Court) a következő kérdésekről kéri a Bíróság döntését:
   
               1)
            
            
               Érvénytelen-e a 261/2004 rendelet (1) 6. cikke azon az alapon, hogy nem áll összhangban a légi közlekedés egyes szabályainak egységesítéséről szóló 1999. évi montreáli egyezménnyel és különösen annak 19., 22. és 29. cikkeivel, és érinti-e ez (egyéb fontos tényezőkkel összefüggésben) a rendelet egészének érvényességét?
            
         
               2)
            
            
               Megsértették-e a az EK-Szerződés 251. cikkében foglalt eljárási szabályokat a rendelet 5. cikkének módosításakor, a szövegtervezet egyeztető bizottság általi megvitatása során, és amennyiben igen, érvénytelen-e a rendelet 5. cikke, és amennyiben igen, érinti-e ez (egyéb fontos tényezőkkel összefüggésben) a rendelet egészének érvényességét?
            
         
               3)
            
            
               Érvénytelen-e (részben vagy egészben) a 261/2004 rendelet 5. és 6. cikke azon az alapon, hogy sérti a jogbiztonság elvét, és amennyiben igen, érinti-e ez az érvénytelenség (egyéb fontos tényezőkkel összefüggésben) a rendelet egészének érvényességét?
            
         
               4)
            
            
               Érvénytelen-e (részben vagy egészben) a 261/2004 rendelet 5. és 6. cikke azon az alapon, hogy nem támasztja alá (megfelelő) indokolás, és amennyiben igen, érinti-e ez az érvénytelenség (egyéb fontos tényezőkkel összefüggésben) a rendelet egészének érvényességét?
            
         
               5)
            
            
               Érvénytelen-e (részben vagy egészben) a 261/2004 rendelet 5. és 6. cikke azon az alapon, hogy sérti a közösségi intézkedésekkel szemben támasztott arányosság elvét, és amennyiben igen, érinti-e ez az érvénytelenség (egyéb fontos tényezőkkel összefüggésben) a rendelet egészének érvényességét?
            
         
               6)
            
            
               Érvénytelen-e (részben vagy egészben) a 261/2004 rendelet 5. és 6. cikke azon az alapon, hogy önkényesen illetve ésszerű indok nélkül, hátrányosan különbözteti meg különösen a második felperes szervezet tagjait, és amennyiben igen, érinti-e ez az érvénytelenség (egyéb fontos tényezőkkel összefüggésben) a rendelet egészének érvényességét?
            
         
               7)
            
            
               Semmis vagy érvénytelen-e (részben vagy egészben) a rendelet 7. cikke azon az alapon, hogy a járatok törlése esetére (kivéve ha azt rendkívüli körülmények idézték elő) meghatározott felelősséget előíró szabály diszkriminatív, továbbá nem tesz eleget a közösségi intézkedésekkel szemben támasztott arányossági követelményeknek, illetve nem megfelelően indokolt, és amennyiben igen, érinti-e ez az érvénytelenség (egyéb fontos tényezőkkel összefüggésben) a rendelet egészének érvényességét?
            
         
               8)
            
            
               Ha egy kérdést feltevő bíróság megengedi, hogy olyan keresetet nyújtsanak be előtte, amely felveti egy közösségi aktus rendelkezései érvényességének kérdését és ez a bíróság a keresetet vitára érdemesnek találja és nem tartja megalapozatlannak, létezik-e ebben az esetben olyan, vizsgálatot vagy mércét előíró közösségi jogi alapelv, amelyet a kérdést feltevő bíróságnak alkalmaznia kell, amikor az EK-Szerződés 234. cikke (2) bekezdése alapján arról dönt, hogy az EB elé utalja-e ezeket az érvényességet érintő kérdéseket?
            
         
      (1)  A visszautasított beszállás és légijáratok törlése vagy hosszú késése esetén az utasoknak nyújtandó kártalanítás és segítség közös szabályainak megállapításáról, és a 295/91/EGK rendelet hatályon kívül helyezéséről szóló, 2004. február 11-i 261/2004/EK európai parlamenti és tanácsi rendelet (EGT vonatkozású szöveg) – Bizottsági nyilatkozat (HL L 46., 2004.2.17., 1. o.).